               ЕВРОПЕЙСКА КОМИСИЯ
            Брюксел, 4.10.2018
            COM(2018) 667 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка съсзаявление от Гърция — EGF/2018/003 EL/Attica publishing

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от страна на Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 22 май 2018 г. Гърция подаде заявление EGF/2018/003 EL/Attica publishing за предоставяне на финансово участие от ЕФПГ във връзка с извършени съкращения
                  2
                в икономическия отрасъл от разделение 58 по NACE Rev. 2 („Издателска дейност“) в региона на Aττική (Атика) (EL30) в Гърция, който е на ниво 2 по NUTS.

               3.След като направи оценка на заявлението, Комисията заключи, в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2018/003 EL/Attica publishing

                        Държава членка

                        Гърция

                        Засегнат(и) регион(и) (ниво 2 по NUTS
                           3
                        )

                        Aττική (Атика) (EL30)

                        Дата на подаване на заявлението

                        22 май 2018 г.

                        Дата на потвърждението за получаване на заявлението

                        22 май 2018 г.

                        Дата на искането за допълнителна информация

                        1 август 2018 г.

                        Срок за предоставяне на допълнителната информация

                        12 септември 2018 г.

                        Срок за приключване на оценката

                        24 октомври 2018 г.

                        Критерий за намеса

                        Член 4, параграф 1, буква б) от Регламента за ЕФПГ

                        Брой на засегнатите предприятия

                        3

                        Сектор(и) на икономическа дейност

                        (разделение по NACE Rev. 2)
                           4

                        Разделение 58 („Издателска дейност“)

                        Референтен период (девет месеца):

                        29 май 2017 г.—28 февруари 2018 г.

                        Общ брой на съкращенията

                        550

                        Общ брой на бенефициерите, отговарящи на критериите

                        550

                        Общ брой на бенефициерите от целевата група

                        550

                        Бюджет за персонализирани услуги (в евро)

                        3 697 500

                        Бюджет за прилагането на ЕФПГ
                           5
                         (в евро)

                        150 000

                        Общ бюджет (в евро)

                        3 847 500

                        Финансово участие от ЕФПГ (60 %) (в евро)

                        2 308 500

               ОЦЕНКА НА ЗАЯВЛЕНИЕТО

               Процедура

               4.Гърция подаде заявление EGF/2018/003 EL/Attica publishing на 22 май 2018 г. в срок от 12 седмици от датата, на която бяха изпълнени критериите за намеса, определени в член 4 от Регламента за ЕФПГ. Комисията потвърди получаването на заявлението на същата дата и поиска допълнителна информация от Гърция в срок от две седмици от датата, на която Комисията е получила преведеното заявление, на 1 август 2018 г. Такава допълнителна информация беше предоставена в шестседмичен срок от датата на искането, на 1 август 2018 г. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 24 октомври 2018 г.

               Допустимост на заявлението

               Критерии за намеса

               5.Гърция подаде заявлението съгласно критерия за намеса, посочен в член 4, параграф 1, буква б) от Регламента за ЕФПГ, съгласно който е необходимо да са съкратени най-малко 500 работници за референтния период от девет месеца в предприятия, извършващи дейност в един и същ икономически сектор на ниво разделение по NACE Rev. 2, които да се намират в един регион или в два съседни региона на ниво 2 по NUTS в дадена държава членка. В региона на Aττική (Атика) (EL30), който е на ниво 2 по NUTS, е имало 550 съкращения в икономическия отрасъл от разделение 58 по NACE Rev. 2 („Издателска дейност“).

               6.Деветмесечният референтен период за заявлението започва на 29 май 2017 г. и приключва на 28 февруари 2018 г.

               Засегнати предприятия и бенефициери

               7.Предприятия и брой на съкратените лица през референтния период:

                        Предприятия

                        Съкратени лица през референтния период

                        Lambrakis Press SA (DOL)

                        324

                        Ethnos Publications SA

                        185

                        Pegasus Magazines Publications

                        41

                        Общ брой на предприятията: 3

                        Общ брой на съкратените лица:

                        550

               Изчисляване на броя на съкращенията и на случаите на прекратяване на дейност

               8.Всички съкращения по време на референтния период са изчислени от датата на индивидуалното предизвестие от работодателя за съкращаване или за прекратяване на трудовия договор на работника.

               Бенефициери, отговарящи на критериите

               9.Общият брой на бенефициерите, отговарящи на критериите, е 550 души.

               Връзка между съкращенията и световната финансова и икономическа криза, предмет на Регламент (ЕО) № 546/2009

               10.За да установи връзката между съкращенията и световната финансова и икономическа криза, предмет на Регламент (ЕО) № 546/2009, Гърция твърди, че в периода 2008—2016 г. реалният БВП на глава от населението е спаднал с 25 % (от 22 600 EUR на 17 000 EUR) и безработицата се е увеличила с почти 16 процентни пункта (от 7,8 % на 23,6 %).

               БВП на глава от населението в хиляди евро
                  (2005—2016 г., постоянни цени за 2010 г.)

                        ЕС-28

                        Гърция

               Източник INE GSEE
                  6
               , въз основа на данни от AMECO
                  7
               .

               Общо ниво на безработица (в %)
               − Процент от активното население −

                        ЕС-28

                        Гърция

               Източник: Евростат
                  8

               11.В допълнение към това, с оглед на обслужването на плащанията по външния дълг, от 2008 г. насам гръцкото правителство е предприело някои непопулярни мерки, като например увеличаване на данъчните ставки, рационализиране на публичните разходи и понижаване на заплатите на държавните служители. Заплатите в частния сектор също намаляват в резултат на опита да се увеличи конкурентоспособността на гръцката икономика.

               12.В периода от януари 2008 г. до януари 2018 г. е отбелязано увеличение на минималната работна заплата в държавите — членки на ЕС. Единствено в Гърция е отбелязан спад на минималната работна заплата от 14 %.

               Минимални работни заплати
                  (януари 2008 г. и януари 2018 г.)

                        Минимални работни заплати (евро на месец)

                        Средногодишно изменение (в %)

                        България

                        Литва

                        Румъния

                        Латвия

                        Унгария

                        Хърватия (*)

                        Чешка република

                        Словакия

                        Естония

                        Полша

                        Португалия

                        Гърция

                        Малта

                        Словения

                        Испания

                        Обединено кралство

                        Германия (*)

                        Франция

                        Белгия

                        Нидерландия

                        Ирландия

                        Люксембург

                        Група 1

                        Група 2

                        Група 3

                        Минимални работни заплати, януари 2008 г. (скала отляво)

                        Минимални работни заплати, януари 2018 г. (скала отляво)

                        Средногодишно изменение, от януари 2008 г. до януари 2018 г. (скала отдясно)

                        Забележка: Дания, Италия, Кипър, Австрия, Финландия и Швеция: няма национални минимални работни заплати

                        (1) юли 2008 г. вместо януари 2008 г.

                        (2) януари 2008 г. и средногодишно изменение не са налични

                        Източник: Евростат (код за онлайн данни earn_mw_cur)

               13.Според резултатите от проучването на работната сила за второто тримесечие на 2016 г. процентът на работниците/служителите, чиито месечни доходи са били под 700 EUR, е нараснал с около 26 процентни пункта (от 13,1 % на 38,8 %) за периода 2009—2016 г.; същевременно броят на работниците/служителите, които печелят повече от 700 EUR, е намалял във всички категории на заплащане
                  9
               .

               Промяна на заплатите в частния сектор в Гърция
                  (2009—2016 г.)

               (*) Не знае или не отговаря

               Източник INE GSEE, въз основа на данни от ELSTAT, Проучване на работната сила (второ тримесечие на 2009 г. и второ тримесечие на 2016 г.)
                  10

               14.Поради повишаващата се безработица и намаляващите заплати доходите на домакинствата в Гърция намаляват от началото на финансовата и икономическа криза през 2008 г. Непосредствена последица от това понижаване на доходите е спадът на потреблението. Потреблението на домакинствата в Гърция бележи траен спад през периода 2008—2013 г., след което остава без промяна. Домакинствата намалиха значително всички несъществени разходи и намалиха някои от основните разходи.

               Доходи и потребление на домакинствата в евро
                  (Гърция, четвърто тримесечие на 2008 г. — второ тримесечие на 2016 г., постоянни цени за 2010 г.)

                        Наличен доход

                        Потребление

               Източник INE GSEE
                  11
               , въз основа на данни от Евростат

               15.През периода 2011—2017 г. продажбата на ежедневни и периодични издания в Гърция се е понижила. Продажбата на вестници е спаднала от 144 милиона екземпляра през 2011 г. на 57 милиона екземпляра през 2017 г., а тази на списания — от 60 милиона на 23 милиона екземпляра. Постоянният спад е последица от финансовата и икономическа криза, чиито последици продължават да се усещат в гръцката икономика (намаляване на доходите на домакинствата, висока безработица и др.) и се комбинират с бързото развитие на цифровите технологии, което променя издателския сектор.

               Продажба на ежедневни и периодични издания в периода 2012—2017 г.
                  % (в годишно изражение)

                        2012 г.

                        2013 г.

                        2014 г.

                        2015 г.

                        2016 г.

                        2017 г.

                        Ежедневни издания
                           (вестници)

                        -18,9

                        -10,5

                        -8,9

                        -10,7

                        -15,9

                        -19,6

                        Периодични издания
                           (списания)

                        -22

                        -15,0

                        -7,3

                        -19,8

                        -9,0

                        -15,4

               Източник: IBHS, въз основа на проучване на ELSTADT за ежедневните и периодичните издания, 2017 г.
                  12

               16.Настоящото заявление е продължение на заявление EGF/2014/018 GR Attica publishing. Представените към онзи момент аргументи остават валидни.

               17.Към днешна дата секторът на издателската дейност е бил предмет на три заявления по линия на ЕФПГ, като и трите са били въз основа на световната финансова и икономическа криза
                  13
               .

               Събития, довели до съкращенията и до прекратяването на дейността

               18.Събитията, довели до тези съкращения, са сериозното намаляване на разходите за реклама на големите рекламодатели, като производителите на автомобили и банките, както и спадът на продажбите на ежедневни и периодични издания; и двете явления са резултат от икономическия спад. Спадът на продажбите е свързан също с преминаването на читателите от печатна към електронна преса, което се дължи на лесния достъп до съдържанието и неговата непосредственост, но е резултат също така от факта, че цифровата версия на вестниците е основно безплатна (64 % от респондентите в проучването относно „въздействието на електронните медии върху промяната на нагласите на читателя“ потвърждават, че за разлика от преди предпочитанията им не са за печатната информация заради цената
                  14
               ).

               19.Дружествата, които се занимават с издателска дейност, са били изправени пред сериозни проблеми по отношение на жизнеспособността, тъй като по време на кризата техният оборот се е влошил. През периода 2005—2014 г. оборотът на издателския сектор е спаднал с 56,4 %. През последните три години оборотът е намалял допълнително с 14,3 % през 2015 г., 8,3 % през 2016 г. и 19,5 % през 2017 г., което отразява както спада на приходите от реклама, така и на приходите от продажби. Към затрудненията на предприятията в издателския сектор се добавиха трудният достъп до заеми и недостигът на парични средства като страничен ефект от рецесията в гръцката икономика и това доведе до прекратяване на дейности, предлагане на предприятията на търг и съкращения.

               Очаквано въздействие на съкращенията върху местната, регионалната или националната икономика и заетост

               20.Всички съкращения са извършени в Атика. Очакваното въздействие на тази територия е свързано с трудностите при пренасочването заради недостига на работни места и големия брой лица, търсещи работа, особено тези, които го правят от дълго време.

               21.Независимо от факта, че нивото на безработицата в Гърция намалява от 2014 г. насам, когато е отбелязана най-високата ѝ стойност (27,2 %), през януари 2018 г. безработицата е все още над 20 %
                  15
               , а дългосрочната безработица (> 12 месеца) представлява 55,2 % от общата безработица
                  16
               .

               22.На Атика се падат 34,7 % от общата безработица в Гърция и 36 % от дългосрочната безработица. Освен това в този регион лицата, търсещи работа от дълго време, са 57,4 % от всички търсещи работа лица (с два пункта над средната стойност за страната)
                  17
               .

               Бенефициери от целевата група и предложени действия

               Бенефициери от целевата група

               23.Очаква се всички 550 съкратени работници да вземат участие в мерките. По-долу е представена разбивката на тези работници по пол, гражданство и възрастова група:

                        Категория

                        Брой на
                           бенефициерите от целевата група

                        Пол:

                        Мъже:

                        320

                        (58,18 %)

                        Жени:

                        230

                        (41,82 %)

                        Гражданство:

                        Граждани на ЕС:

                        549

                        (99,82 %)

                        Граждани на трети държави:

                        1

                        (0,18 %)

                        Възрастова група:

                        15—24 години:

                        3

                        (0,55 %)

                        25—29 години:

                        6

                        (1,09 %)

                        30—54 години:

                        460

                        (83,63 %)

                        55—64 години :

                        80

                        (14,55 %)

                        над 64 години:

                        1

                        (0,18 %)

               Допустимост на предложените действия

               24.Персонализираните услуги, които се предвижда да бъдат предоставени на съкратените работници, включват следните действия:

               –Професионално ориентиране: Тази съпътстваща мярка ще бъде предложена на всички участници и се състои от индивидуални сесии (с изключение на общата информационна сесия, която ще бъде колективна), които обхващат следните етапи:

               1. Обща информация. Тази първа мярка, насочена към всички работници, предоставя основна информация за проекта и техните перспективи като участници.

               2. Прием и регистрация. Това включва информация за наличните услуги и програми за обучение, както и за изискванията за умения и обучение.

               3. Персонално и професионално досие. Целта на тази мярка е да се помогне на работниците да направят преценка на силните и слабите си страни, да разгледат възможностите, свързани с техните интереси, и да изготвят реалистичен план за професионално развитие. След тези оценки се изготвя персонално и професионално досие, което съдържа индивидуален проект и план за действие.

               4. Подпомагане при търсенето на работа и професионално ориентиране. Това включва: 1) обучение по хоризонтални въпроси, като например развитие на социалните умения, приспособяване към нови ситуации и вземане на решения; 2) съдействие при търсенето на работа, включително информация за налични свободни работни места, активно проучване на възможностите за заетост в местен и регионален мащаб, техники за търсене на работа, обучение във връзка с изготвянето на автобиографии и мотивационни писма и подготовка за интервю за работа; 3) професионално ориентиране. Консултантите ще дадат насоки за професионално ориентиране на съкратените работници и ще ги насочат към конкретни предложения за работа.

               5. Насоки за заетост. Предвижда се също така консултантите постоянно да оказват помощ на работниците по време на изпълнението на отделните стъпки от програмите за обучение и на индивидуалните им планове за реинтеграция на пазара на труда. В рамките на този етап участниците, които имат интерес да започнат стопанска дейност, ще получат обща подкрепа и консултантско съдействие за предприемачество.

               6. Мониторинг. В рамките на тази мярка се осигурява проследяване на участниците през първите шест месеца след приключването на изпълнението на мерките. Тази дейност ще се извършва за сметка на държавата членка.

               –Обучение, преквалификация и професионално обучение. Тази мярка се състои в осигуряване на курсове за професионално обучение, които отговарят на установените потребности на пазара на труда и в области и сектори с добри перспективи за развитие. Обученията ще отговарят и на нуждите на работниците, установени по време на професионалното ориентиране. Ще се предоставят два вида обучение: програми за професионално обучение (всяка по 300 часа), както и специализирани курсове, водещи до издаване на свидетелства или лицензи, и образователни програми. В планираното предлагане на обучения са взети предвид обученията, които са били по-популярни сред работниците по случая Атика I
                  18
               , като например бизнес администрация; електронна търговия; продажби, маркетинг и социални медии; основни и задълбочени умения в областта на информационните технологии; уебдизайн; както и логистика. В крайния си вид обаче предлаганите обучения ще отразяват резултатите от професионалното ориентиране.

               –Помощ за започване на стопанска дейност. Работниците, които започнат свой собствен бизнес, ще получат до 15 000 EUR като помощ за покриване на началните разходи. Едно от основните затруднения, с които се сблъскват предприемачите в Гърция, когато започват собствен бизнес, е свързано с достъпа до финансиране. Банките отхвърлят по-голямата част от заявленията за отпускане на кредит поради недостига на парични средства. Тази мярка цели насърчаване на предприемачеството посредством посочената финансова подкрепа.

               –Помощи за търсене на работа и за обучение. Бенефициерите ще получат по 40 EUR за всеки ден участие за покриване на направените от тях разходи при участието в дейностите за професионално ориентиране. Докато се обучават, помощта ще възлиза на 3,33 EUR на час.

               –Стимули за наемане на работа. Това плащане е в полза на съкратените работници, като улеснява повторното им наемане на работа в друго предприятие. Наемащото предприятие ще получава по 650 EUR месечно за максимален срок от шест месеца, при условие че работникът остане на работното място, след като приключат стимулите, за поне още шест месеца.

               25.Предложените действия, описани в настоящия документ, представляват активни мерки за пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               26.Гърция предостави поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Тя потвърди, че финансовото участие от ЕФПГ няма да замени тези действия.

               Прогнозен бюджет

               27.Общо прогнозните разходи са 3 847 500 EUR, като обхващат разходи за персонализирани услуги в размер на 3 697 500 EUR и разходи за дейности по подготовка, управление, информиране и популяризиране, контрол и докладване в размер на 150 000 EUR.

               28.Общият размер на заявеното финансово участие от ЕФПГ възлиза на 2 308 500 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (в евро)

                        Общо прогнозни разходи

                        (в евро)
                           19

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Професионално ориентиране
                           (Επαγγελματική συμβουλευτική)

                        550

                        1 250

                        687 500

                        Обучение, преквалификация и професионално обучение
                           (Επαγγελματική Κατάρτιση, Εξειδικευμένη κατάρτιση)

                        550

                        1 573

                        865 000

                        Помощ за започване на стопанска дейност
                           (Συνεισφορά για σύσταση επιχείρησης)

                        60

                        15 000

                        900 000

                        Междинен сбор (a):

                        Процент от пакета от персонализирани услуги

                        –

                        2 452 500

                        (66,33 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Помощ за търсене на работа

                        550

                        1 000

                        550 000

                        Помощ за обучение

                        500

                        1 000

                        500 000

                        Стимули за наемане на работа
                           (Επιδότηση θέσεων εργασίας)

                        50

                        3 900

                        195 000

                        Междинен сбор (б):

                        Процент от пакета от персонализирани услуги:

                        –

                        1 245 000

                        (33,67 %)

                         Действия по член 7, параграф 4 от Регламента за ЕФПГ

                        1. Подготвителни дейности

                        –

                        10 000

                        2. Управление

                        –

                        80 000

                        3. Информация и публичност

                        –

                        30 000

                        4. Контрол и докладване

                        –

                        30 000

                        Междинен сбор (в):

                        Процент от общите разходи:

                        –

                        150 000

                        (3,90 %)

                        Общо разходи (а + б + в):

                        –

                        3 847 500

                        Финансово участие от ЕФПГ (60 % от общия размер на разходите)

                        –

                        2 308 500

               29.Разходите за действията, определени в горната таблица като действия по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Гърция потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               30.Гърция потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR за бенефициер.

               Период на допустимост на разходите

               31.На 22 август 2018 г. Гърция започна да предоставя персонализираните услуги на бенефициерите от целевата група. По тази причина разходите за действията са допустими за предоставяне на финансово участие от ЕФПГ в периода от 22 август 2018 г. до 22 август 2020 г.

               32.Гърция започна да извършва административни разходи по прилагането на ЕФПГ на 22 юни 2018 г. По тази причина разходите за дейности по подготовка, управление, информация и публичност, контрол и докладване ще бъдат допустими за финансово участие от ЕФПГ в периода от 22 юни 2018 г. до 22 февруари 2021 г.

               Допълване с действия, финансирани с национални средства или със средства от Съюза

               33.Източникът на национално предварително финансиране или съфинансиране е националната държавна инвестиционна програма на гръцкото министерство на икономиката и развитието.

               34.Гърция потвърди, че описаните по-горе мерки, за които се предоставя финансово участие по линия на ЕФПГ, няма да получат паралелно с това финансово участие от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               35.Гърция посочи, че заявлението и съгласуваният пакет от персонализирани услуги са били обсъдени от представители на съюза на журналистите от ежедневните издания в Атина (ΕΣΗΕΑ), асоциацията на работещите за ежедневни издания в Атина (ΕΠΗΕΑ) и министерството на труда на 11 май 2018 г.

               Системи за управление и контрол

               36.В заявлението е описана системата за управление и контрол и са посочени отговорностите на съответните органи. Гърция е уведомила Комисията, че финансовото участие ще бъде управлявано и контролирано, както следва:

               –Изпълнителната дирекция за НСРР
                  20
                на Министерството на труда, социалната сигурност и социалната солидарност ще действа като управляващ орган,

               –EDEL (Комитетът за финансов одит) — като одитен орган, и

               –специалната служба за сертифициране и проверка на съфинансираните програми на Министерството на икономиката, инфраструктурата, туризма и морското дело — като сертифициращ орган.

               Ангажименти, поети от засегнатата държава членка

               37.Гърция предостави всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –когато предприятието, извършило съкращенията, е продължило дейността си след освобождаването на работниците, то е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               38.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  21
                ЕФПГ не може да надхвърля максимален годишен размер от 150 милиона евро (по цени от 2011 г.).

               39.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 2 308 500 EUR, което представлява 60 % от общите разходи за предложените действия, за предоставяне на финансово участие по заявлението.

               40.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  22
               .

               Свързани актове

               41.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 2 308 500 EUR.

               42.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със
                  заявление от Гърция — EGF/2018/003 EL/Attica publishing

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  23
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  24
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и на самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета ЕФПГ не може да надхвърля максимален годишен размер от 150 милиона евро (по цени от 2011 г.)
                  25
               .

               (3)На 22 май 2018 г. Гърция подаде заявление за мобилизиране на средства от ЕФПГ във връзка с извършени съкращения в икономическия отрасъл от разделение 58 по статистическата класификация на икономическите дейности в Европейската общност (NACE) Rev. 2 („Издателска дейност“)
                  26
                в региона на Aττική (Атика) (EL30) в Гърция, който е на ниво 2 по NUTS. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Гърция заявление, следва да бъдат мобилизирани средства за предоставяне на финансово участие от ЕФПГ в размер на 2 308 500 EUR.

               (5)За да се сведе до минимум времето за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансова година 2018 от Европейския фонд за приспособяване към глобализацията се мобилизират средства за предоставяне на сумата от 2 308 500 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        По смисъла на член 3 от Регламента за ЕФПГ.

                     (3)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)

                        ОВ L 393, 30.12.2006 г., стр. 1.

                     (5)

                        Съгласно член 7, параграф 4 от Регламент (EС) № 1309/2013.

                     (6)

                  Източник INE GSEE. Гръцка икономика и трудова заетост. Годишен доклад за 2017 г.

                     (7)

                        AMECO e годишната макроикономическа база данни на Генерална дирекция „Икономически и финансови въпроси“ на Европейската комисия.

                     (8)

                  http://ec.europa.eu/eurostat/tgm/table.do?tab=table&init=1&plugin=1&language=en&pcode=tps00203

                     (9)

                  Източник INE GSEE. Гръцка икономика и трудова заетост. Годишен доклад за 2017 г.

                     (10)

                        Пак там.

                     (11)

                        Пак там.

                     (12)

                  https://www.ibhs.gr/joomla-pages/joomla-content/list-all-categories/23-news/arthrography/172-newspapers-magazines

                     (13)

                        EGF/2009/024 NL Noord Holland и Zuid Holland publishing (COM(2010) 532),
                     EGF/2014/018 GR Attica publishing (COM (2015) 040) и настоящото заявление.

                     (14)

                  Влияние на електронните медии върху променящите се нагласи на четящата аудитория към печатната преса. Karamanlis Michalis, Атина, септември 2016 г.

                     (15)

                        Източник: ELSTAT,
                  съобщение за медиите от 12 април 2018 г.

                     (16)

                        Източник: OAED.
                  Безработни лица, търсещи работа, регистрирани в OAED, януари 2018 г.

                     (17)

                        Пак там.

                     (18)

                        EGF/2014/018 GR Attica publishing (COM(2015) 040).

                     (19)

                        Общата сума не съвпада напълно поради закръгляването.

                     (20)

                        Национална стратегическа референтна рамка (НСРР)

                     (21)

                        ОВ L 347, 20.12.2013 г., стр. 884.

                     (22)

                        ОВ С 373, 20.12.2013 г., стр. 1.

                     (23)

                        ОВ L 347, 20.12.2013 г., стр. 855.

                     (24)

                        ОВ С 373, 20.12.2013 г., стр. 1.

                     (25)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (26)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).